Kogudus (ansambel)

Kogudus oli aastatel 1971–1974 Tartu Riikliku Ülikooli klubi juures tegutsenud ja valdavalt eestikeelset omaloomingut esitanud ansambel.

Viis Koguduse liiget olid varem osalenud Pärnu ansamblites Nemo (Jüri Elken, Valdur Tamm, 
Toomas Taul, Rao Laidsaar), Syrius (Jüri Elken) ja Viking (Peeter Väljak, Rao Laidsaar). 
Valdur Tamm oli enne Kogudusega ühinemist olnud trummar ka ansamblis Fix.

Koguduse esmaesinemine toimus 6. novembril 1971, viimane 1974. aasta märtsis. Üliõpilaste seas populaarne, omandas Kogudus laiema tuntuse 11. juunil 1972 toimunud teisel Elva festivalil.

Algkoosseis

Jüri Elken (1952) – ansambli loominguline juht, lugude seadja, basskitarr, klahvpillid, laul
Peeter Väljak (1951–2013) – kitarr, laul
Ants Matiisen (1955 – 2002) – trummid, laul
Toomas Taul (1951) – kitarr, laul

1972. aasta novembris toimunud vahetus:
Valdur Tamm (1951) – trummid, laul
1973. aastal liitus ansambliga
Rao Laidsaar (1952) – klahvpillid, laul

Tegutsemisaeg

1971. aasta sügisel sai Kogudus pärast prooviesinemist võimaluse hakata tegutsema TRÜ klubis, mida juhtis Mati Laane ja kus helitehnikuks oli Vaidu Vidil. Ansambli põhifunktsiooniks oli mängida TRÜ klubis toimunud tantsuõhtutel, mis toimusid 2-3 korda nädalas. Selle kõrval andis Kogudus ka kontserte. Esineti TPI-s (praegu TalTech) ja TPedI-s (praegu Tallinna ülikool), TRÜ sõpruspäevadel, Vanemuise kontserdisaalis, Tartu Kunstikoolis, Jerevani ülikooli sõpruspäevadel ja mujal. 1972. aasta suvel astus Kogudus mitut puhku üles Eesti Üliõpilaste Ehitusmaleva üritustel, mispuhul tuurikorraldajatena tegutsesid Paul Järve ja Tiit Tambi.

Originaalsalvestised erinevatel kogumikel
"Sädelev tüdruk" (sõnad ja viis Peeter Väljak), "Puhates pead" (sõnad Marina Pajulaid & Peeter Väljak, viis Peeter Väljak) kogumikul "Eesti rocki lapsepõlv. I" (WEM, 1994, MC)
"Sädelev tüdruk" ja "Puhates pead" kogumikul "Eesti rock 1963–70" (SaluMuusik, 1999, CD/MC)
"Ära süüdista saatust" (sõnad ja viis Peeter Väljak) kogumikul "Biit piraadid" (Rampade Org, 2006, CD)
"Ühiselamu" (sõnad ja viis Jüri Elken) kogumikul "Biitpiraadid 2" (Rampade Org, 2007, CD)

Koguduse looming kaveritena
"Võrdlus" (sõnad Hannes Varblane, viis Jüri Elken) kogumikul "Fix 15" (Melodija, 1983, LP)
"Sügis" (sõnad Hannes Varblane, viis Jüri Elken) Viktor Vassiljevi kogumikul "Vanad sõbrad" (B.G. Country Music 1994, MC)
"Võrdlus" Tõnis Mägi kogumikul "Vestlus Hermanniga" (Tõnis Mägi 2005, CD)
"Sünnipäev" (sõnad ja viis Toomas Taul) Tõnis Mägi kogumikul "2teist" (Sanofi Aventis 2006, CD)
"Ära süüdista saatust" DJ Critikali kogumikul "Mixtape" (Mindnote Records, 2006, CD)
"Sünnipäev" Tõnis Mägi ja Politseiorkestri kogumikul "Kiik ja Kirik" (Politseiorkester, 2008, CD)
 "Võrdlus" kogumikul "Fix 40" (OÜ Fix Management, 2008, [3CD])
"Võrdlus" kogumikul "Iseendale" (Jaan Sööt, 2009, CD)

Esinemised pärast tegevuse lõppu
29. juuni 1995. Tallinn, Õllesummer
6. oktoober 2007. Tartu, Athena keskus

"1972"
1972. aasta kevadel korraldas toonase TPI (praegu TalTech) klubi juhataja Olavi Pihlamägi Koguduse salvestuse Eesti Televisiooni 1. stuudios. 9.-11. maini mängiti ja lauldi linti 5 pala: "Ära süüdista saatust", "Puhates pead", "Lihtne" (sõnad ja viis Jüri Elken), "Leida iseend" (sõnad ja viis Peeter Väljak) ning "Ühiselamu. Helipuldis oli Koit Pärna.

14. veebruaril 2013 üllitas ansambel ülalmainitud salvestistega plaadi "1972" (CD, EP). CD masteri valmistas ette Priit Kuulberg. Selgitavad tekstid tõlkis inglise keelde Steve Morrison. Kujunduses on kasutatud Meelis Mälksoo ja Urmas Tauli fotosid ning kaadreid Heino Maripuu 8-mm filmist. Kujundas Epp Kubu.

Viited

Välislingid 
 Kogudus Elva festivalil
 Kogudus TRÜ kehakultuurlaste päeval

Eesti ansamblid